ปกติเป็นคนชอบนอนหงาย นอนตะแคงซ้ายขวารู้สึกมีอาการชาที่มือ จึงไม่ชอบนอนตะแคง แต่พักหลังนี้นอนหงายไม่ได้ รู้สึกจะอาเจียน เหมือนแน่นหน้าอก กินอาหารก็ไม่ค่อยย่อย เหมือนมันจุกแค่คอ ลมในกระเพาะ เยอะมาก พะอืดพะอมตลอดเวลา ไม่ทราบว่าเป็นอะไรต้องแก้อย่างไรคะ
สวัสดีค่ะ อาการแน่นหน้าอก กินอาหารไม่ค่อยย่อย จุกคอ ลมในท้องเยอะ คลื่นไส้ เวลา นอนหงาย อาจเป็นอาการของ-โรคกระเพาะอาหารอักเสบหรือแผลในกระเพาะอาหาร ซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อยอิ่มเร็ว เรอบ่อย คลื่นไส้ อาเจียน เป็นต้น-กรดไหลย้อนอาการจะคล้ายๆ กับกระเพาะอาหารอักเสบ คือปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาคลื่นไส้หลังรับประทานอาหาร เป็นต้นหรืออาจเกิดจากทั้ง 2 โรคร่วมกันแนะนำในเบื้องต้น ให้เลือกทานอาหารที่ย่อยง่าย โดยอาหารประเภทแป้ง จะย่อยง่ายกว่าเนื้อสัตว์ และเนื้อสัตว์ประเภทปลา กุ้ง ไก่ จะย่อยง่ายกว่าเนื้อวัวหรือเนื้อหมู และเนื้อที่สุกจะย่อยง่ายกว่าเนื้อดิบ อาการที่ต้มจะย่อยกว่าอาหารที่ทอด หลีกเลี่ยงอาหารที่มีไขมันสูง เช่น เนื้อสัตว์ติดมัน หลีกเลี่ยงอาหารรสจัด ควรทานแต่ครั้งละพอประมาณ ไม่ควรทานจนอิ่มเกินไป โดยอาจแบ่งอาหารออกเป็นหลายมื้อขึ้น เช่น 4-5 มื้อทานให้ตรงเวลา เคี้ยวให้ละเอียดก่อนกลืน ทานช้าๆ ไม่เร่งรีบ และห้ามนอนทันทีหลังทานอาหาร ควรนอนหลังทานไปแล้วอย่างน้อย 2 ชั่วโมง และหากนอนแล้วเกิดอาการ คอาจใช้วิธีหนุนนให้สูงกว่าปกติค่ะนอกจากนี้ห้ามดื่มแอลกอฮอล์ เครื่องดื่มที่มีคาเฟอีน รวมถึงช็อกโกแลต และน้ำอัดลมอัดแก๊สต่างๆ ห้ามทานยาแก้ปวดกลุ่มที่ไม่ใช้สเตียรอยด์ (NSAID) เช่น ยาแก้ปวดกล้ามเนื้อ ปวดข้อต่างๆ ยาแก้ปวดประจำเดือน เป็นต้น รวมถึงยาที่มีส่วนผสมของสเตียรอยด์หากยังคงมีอาการ อาจทานยาที่จะช่วยบรรเทาอาการของโรคกระเพาะอาหารอักเสบและของกรดไหลย้อน ได้แก่ยาลดกรดชนิดต่างๆ เช่น ยาธาตุน้ำขาว ยาที่ยับยั้งการหลั่งกรด เช่นแรนิทิดีน(ranitidine),ยาโอเมพราโซล(omeprazole)ยาเพิ่มการเคลื่อนตัวของระบบทางเดินอาหาร ซึ่งช่วยให้อาหารเคลื่อนตัวออกจากกระเพาะอาหารเข้าสู่ลำไส้เล็กได้เร็วขึ้น เช่น ยาเมโทโคลพราไมด์ (metoclopramide)เป็นต้นหากได้ปฏิบัติตัวดังกล่าวข้างต้น ร่วมกับการทานยา แล้วอาการยังไม่ดีขึ้น แนะนำให้ไปพบอายุรแพทย์ทางเดินอาหารเพื่อประเมินอาการและรักษาต่อไปค่ะ